Prefectul Capitalei: "Sectoarele din București ar putea intra în carantină pe rând".
Sectoarele din București ar putea intra în carantină, pe rând. Acolo unde se întâlnesc sectoarele, ai putea trece din carantină în zonă liberă. Prefectul Capitalei, Gheorghe Cojanu, a anunțat că școlile nu se vor închide.
Sectoarele din București ar putea fi carantinate unul câte unul, spune prefectul Capitalei, Gheorghe Cojanu.Asta ar putea duce la situații cel puțin ciudate. De exemplu în piața Universității, acolo unde se întâlnesc sectoarele 1, 2 și 3.O parte din piață ar putea fi în carantină, iar alta nu. Iar când mergi cu mașina prin sensul giratoriu de acolo, ai putea să treci prin mai multe zone cu carantină. Într-o singură intersecție.Cum afli dacă sectorul în care stai intră în carantină? Îți spune tot prefectul.De pe site-ul prefecturii.Prefectul Capitalei, Gheorghe Cojanu, a declarat miercuri că se poate ajunge la carantinarea câte unui sector din București, dacă evoluția pandemiei o va impune."Se poate ajunge la carantină într-un sector. Carantinarea sectoarelor e posibilă. ste mai dificil, dar dacă se impune vom face acest lucru. Voi solicita incidența defalcată pe sectoare. Când va fi, o vom afișa pe site-ul prefecturii", a spus prefectul Capitalei.Cele trei hotărâri adoptate în ședința Comitetului Municipal pentru Situații de UrgențăGheorghe Cojanu anunțat că în ședința Comitetului Municipal pentru Situații de Urgență au fost adoptate 3 hotărâri. Prima dintre ele vizează închiderea barurilor, cluburilor și discotecilor, care nu erau menționate în adresa de la Direcția de Sănătate Publică.A doua hotărâre micșorează distanța în jurul școlilor în care este obligatorie purtarea măștii – de la 100 de metri la 50 de metri.A treia hotărâre vizează închiderea cazinourilor și sălilor de jocuri, cu excepția jocurilor de pariuri și loterie în care doar se plasează bilete.Școlile nu se vor închide, a mai spus prefectul."În momentul de față nu văd alte restricții care s-ar putea impune", a mai spus Cojanu.